शिमला।। भारतीय क्रिकेट टीम के पूर्व कप्तान और देश के तीसरे सबसे बड़े नागरिक सम्मान पद्म भूषण से सम्मानित महेंद्र सिंह धोनी इन दिनों एक विज्ञापन की शूटिंग के सिलसिले में शिमला आए हैं। इस दौरान हिमाचल प्रदेश सरकार ने उन्हें स्टेट गेस्ट का दर्जा देते हुए उनकी सुरक्षा और पायलट (आगे चलने वाला विशेष वाहन) की सुविधा देने का फैसला किया है। इसे लेकर कांग्रेस ने सरकार पर सवाल उठाना शुरू कर दिया है।